kardosdrur/scandi-wiki huggingface dataset:
Gavi

Gavi er den mindste af øerne i øgruppen Pontinske øer, der ligger i det Tyrrhenske hav mellem Rom og Napoli. Der er kun et enkelt hus på øen, og den er kun beboet i sommerperioden. Øen har et areal på 0,14 km² og er kun adskilt fra hovedøen Ponza af et 130 meter bredt stræde.

Øer i Italien
De Pontiske Øer
Ponza

Ponza er den største af øerne i øgruppen Pontinske øer, der er beliggende i det Tyrrhenske hav mellem Rom og Napoli. Øen har et areal på 7,5 km², og den har 3.242 indbyggere (2004). Der er flere små byer på øen; den største er Ponza Porto, øens havn, der ligger ved en bugt i den sydlige ende af øen. Der er færgeforbindelse til Anzio og Formia syd for Rom. Øen er bjergrig med det højeste bjerg, Monte Guardia, 280 m.o.h., beliggende i den sydlige ende af øen.

Mange steder på øen stiger klipperne lodret op fra havet; men der også flere steder sandstrande, og øen er derfor blevet et populært udflugtsmål fra de store byer på fastlandet; men øen er tilstrækkeligt stor til at det også er muligt at nyde den flotte natur og udsigten til de ubeboede naboøer, Palmarola og Zannone, som kan besøges på guidede ture fra Ponza. På øen findes der fæstninger fra 1600-tallet ved Punta del Papa og Le Forna.

Se også 
 Ponza (by)

Eksterne henvisninger 

Øer i Italien
De Pontiske Øer
Zannone

Zannone er en ø i øgruppen Pontinske øer, der er beliggende i det Tyrrhenske hav mellem Rom og Napoli. Øen har et areal på 0,9 km², og den er ubeboet. Den kan besøges på guidede ture fra naboøen Ponza. Det højeste punkt er Monte Pellegrino, 194 m.o.h.

Øen er en del af nationalparken, Parco Nazionale del Circeo, og har et spændende dyre- og planteliv. Blandt fuglene ses vandrefalk, og der ses flere krybdyr og insekter, der er endemiske for området.

På øen findes der desuden et forladt cisterniensisk kloster, grundlagt i 1213.

Øer i Italien
De Pontiske Øer
Jesse McCartney

Jesse Arthur McCartney (født 9. april 1987 i New York City, USA) er en amerikansk sanger og skuespiller, mest kendt for sin rolle som Bradin Westerly i den amerikanske tv-serie Summerland og solo-albummet Beautiful Soul. 

Jesse McCartney er søn af Ginger og Scot McCartney og har to yngre søskende, Lea og Timmy. 

Han er ikke i familie med den engelske rockstjerne Paul McCartney. 
Søskende: Lillebroderen Timmy og lillesøsteren Lea.
Idoler: Gavin DeGraw og James Taylor.

Karriere 
Jesse McCartneys karriere startede, da han som syvårig opdagede sin interesse for skuespilfaget i en lokal teateropsætning af Oliver. Som 10-årig sang han i gruppen Sugar Beats, og et år efter fik han rollen som Adam Chandler Jr. i tv-serien All my Children. I boybandet Dream Street sang Jesse McCartney med fire andre drenge i tre år, og nåede inden de gik hvert til sit at turnere med Britney Spears og Backstreet Boys. Herefter startede hans solokarriere med hit-singlen Beautiful Soul. I september 2006 udgav Jesse McCartney sit andet album Right Where You Want Me og i maj 2008 sit tredje album Departure han har også lige udgivet et album "Departure:Recharged" Som Indeholder de fleste sange fra "Departure" og 3 nye. Han har sunget duetten Don't Go Breaking My Heart med Anne Hathaway.

Et nyt album er på vej med navnet: "Have It All". Den skulle originalt have været udgivet i december 2010, men er udskudt til 2011. Den første single hedder: "Shake" og blev sendt ud i radioerne sidste år.

Jesse har spillet med i filmene Keith(2007) og Pizza(2005).
Derudover er han dukket op i Hannah Montana et par gange.

Han skrev sammen med Ryan Tedder, fra bandet "One Republic", Leona Lewis´megahit "Bleeding Love"

Eksterne henvisninger 

 

Sangere fra USA
Tv-skuespillere fra USA
Skuespillere fra New York
Personer fra New York City
Palmarola

Palmarola er den næststørste ø i øgruppen Pontinske øer, der er beliggende i det Tyrrhenske hav mellem Rom og Napoli. Øen har et areal på 1,36 km², og der er ingen helårsbeboelse på den. Den kan besøges på guidede ture fra naboøen Ponza.

Øen er bjergrig, og det højeste punkt er Monte Guarniere, 249 m.o.h. Midt på øens vestlige side er der en lille naturlig havn, hvor der også er sandstrand og enkelte bygninger, og hvor der om sommeren er en lille restaurant.

Pave Silverius døde på øen i 537, hvortil han var blevet forvist som følge af uenigheder i kirken om forholdet til den byzantinske kejser i Konstantinopel.

Øer i Italien
De Pontiske Øer
Molehill

Molehill er et dansk rockband, dannet af sangskriver Mikkel E (dengang på trommer) og guitarist Joakim Thaning i 2002. Fik senere, i efteråret 2003, Tine Camilla Lind på bas og indspillede EP'en "molehill" i Atlas Music studierne i København, hvor Mikkel trådte til som forsanger og rytmeguitarist. Spillede en række koncerter rundt i landet med forskellige trommeslagere og fik i august 2005 Tobias Kiel Lauesen med som altmuligmand med fokus på keyboards. Indspillede singlen "Streetlights" i eget studie, og fik i maj 2006 Denniz Göl Bertelsen med som fast trommeslager. Indspillede singlen "Hafnia" i eget studie og producerede en tilhørende musikvideo. Indspillede singlen "Goodbye" som kort efter Hafnias udgivelse også var at finde i diskografien. Indspillede sideløbende b-siden "No One Sees Us Now" som udkom efter en række efterårskoncerter i vinteren 2006 hvor keyboardspiller Tobias tog sin afsked i bandet.

Rytmisk Musik Danmark skrev i 2005 dette om Molehill:

"Molehill er et godt bud på et af de mange bands fra det københavnske vækstlag, der lige nu er mindre kendte, men som spiller iørefaldende musik af høj kvalitet, og som måske om få år er et af de mange bands, som kan træde frem, og som er en bekræftelse på det faktum, at der er fremdrift i dansk musik for øjeblikket."

Diskografi

EPs 
 Molehill – (2004)

Singles 
 Streetlights – (2006)
 Hafnia – (2006)
 Goodbye – (2006)

Andet 
 No One Sees Us Now (b-side) – (2006)

Video 

 Hafnia – (2006) (Se videoen)

Eksterne links 

 Officiel hjemmeside 
 MySpace.com

Rockgrupper fra Danmark
TNM

TNM er et internationalt anvendt system til klassifikation og stadieinddeling af solide kræftsygdomme udarbejdet af UICC. TNM er en forkortelse af de engelske ord Tumor, Node (lymfeknude) og Metastasis (metastase). De tre parametre siger sammen noget om hvor alvorlig/fremskreden kræftsygdommen er. En høj score er foreneligt med en dårlig prognose for patienten. Kriterierne i TNM-klassifikationen kan være lidt forskellige fra organ til organ. Eksempelvis er mange cancersygdomme definerede som T1 (malign) ved gennemvækst af basalmembranen, men ved colorektal cancer er sygdommen først T1 ved gennemvækst af lamina muscularis mucosae, og ved brystcancer bidrager størrelsen af tumor til T-stadiet.
Ved stadieinddeling med TNM-systemet beskrives kræftsygdommen med tre parametre:
 T – Hvor langt gennem organets væg primærtumor er vokset eller hvor stor den er.
 N – Lymfeknudemetastaser
 M – Fjernmetastaser
De tre parametre beskrives med tal.
T med tallene 0, 1, 2, 3 og 4, hvor 1 er den mindste grad af indvækst, 4 den største (gennemvækst til det givne organs yderside). 0 angiver at der ikke er fundet en primærtumor.
N med tallene 0, 1, 2 og 3, hvor 0 angiver ingen tilstedeværelse af lymfeknudmetastaser og 1-3 angiver lymfeknudemetastaser i et tiltagende antal lymfeknuderegioner.
M med tallene 0 og 1, hvor 0 angiver ingen tilstedeværelse af metastaser til andre organer og 1 tilstedeværelsen af metastaser til andre organer.

Patologer bruger desuden også parameteren V, der fortæller noget om indvækst i vener. Veneindvækst er et dårligt prognostisk tegn, idet sandsynligheden for hæmatogen (blodbåren) spredning så er større. V0 betyder ingen veneindvækst, V1 betyder mikroskopisk veneindvækst, V2 makroskopisk (kan ses med det blotte øje) veneindvækst.
Alle parametre kan efterfølges af et 'X', der angiver, at man endnu ikke har kunnet bedømme denne del af sygdommen.

Ex: 'T2N1M0' Her er der tale om en primærtumor med indvækst en given afstand ind i organets væg, eller middelstørrelse (T2), med regionale lymfeknudemetastaser (N1) og ingen fjernmetastaser (M0).

Systemet kan udstyres med et eller flere præfiks. Der bruges c, hvis det er en klinisk klassifikation, p, hvis det er en klassifikation foretaget af en patolog på det kirurgisk fjernede organ, og y hvis man vurderer et organ, der er blevet strålebehandlet.

Eksterne links 
UICC
Kræftens bekæmpelse

Kræft
Klassifikation
Curtain Call: The Hits

Curtain Call: The Hits er rapperen Eminems første Greatest hits-album, udgivet i 2005. Det var en cd med de 12 største hits fra sine solo albums, siden Slim Shady LP. På cd'en findes også soundtracket fra filmen 8 Mile, nemlig Lose Yourself, 3 helt nye sange, og en live optræden med Elton John fra 2002.

Trackliste

Referencer

Eksterne henvisninger 
 

Opsamlingsalbum fra 2005
Eminem-album
C8 karabin

C8 karabin (Colt Canada C8) er en karabin fremstillet af den canadiske virksomhed Diemaco (Colt). Det er en videreudvikling af M4-karabinen under betegnelsen Karabin M/96.

Anvendelse i Danmark 
Karabinen bruges af Forsvaret som standard udleveret våben, både til værnepligtige og til fast ansat personel, primært soldater der arbejder med logistik eller i kampvogne, hvor et langt våben er til besvær. C8 bruges også af Jægerkorpset og Frømandskorpset.

Automatrifler
Jens Peter Dalsgaard

Jens Peter Jensen Dalsgaard (31. marts 1853 i Roslev – 9. december 1923 på Frederiksberg) var en dansk politiker (Moderate Venstre), gårdejer og kreditforeningsmand.

Ungdom 
J.P. Dalsgaard blev født den 31. marts 1853 i Roslev i Salling som søn af gårdejer J.A. Dalsgaard. Han fik sin uddannelse på Gedved, Askov og Skovgaard højskoler samt Tune Landbrugsskole. Derefter blev han gårdejer i Harre på sin hjemegn.

Politiker 
På et møde på Bostrup Kro i 1883 opstillede Sallings venstremænd den unge gårdejer som deres folketingskandidat. 

Fra 1883 til 1902 var han Skivekredsens repræsentant i Folketinget. Indtil 1890 tilsluttede han sig Christen Bergs radikale fløj af Venstre. Fra 1890 var han en del af Det Forhandlende Venstre. 

Han var sognerådsmedlem fra 1888-94 og tiendeafløsningskommissær for Viborg Amt fra 1894-1903.

Fra 1902 og til sin død i 1923 var han medlem af Landstinget.

Kreditforeningsmanden 
Dalsgaard blev medlem af repræsentantskabet for Kreditforeningen af landejendomsbesiddere i Nørrejylland i 1887. I 1896-1912 var han direktør for den nørrejyske kreditforening. Fra 1912 til 1920 var han direktør Kongeriget Danmarks Hypotekbank. Fra 1920 var han kongevalgt meddirektør i Nationalbanken. 

Han var medstifter af Kreditforeningen for Kommuner, og han var tilknyttet Livs-forsikringsselskabet Hafnia samt formand for Andels-Livsforsikringsselskabet Fædrelandets Repræsentantskab og næstformand for Salling Herreders Spare- og Laanebanks bankråd.

Sidste år 
På grund af nedbrudt helbred fratrådte han som direktør i Nationalbanken i 1923. Han døde den 10. december samme år. Han var Ridder af Dannebrog.

Tidligere folketingsmedlemmer fra Venstre
Nationalbankdirektører fra Danmark
Riddere af Dannebrog
Folketingsmedlemmer i 1880'erne
Folketingsmedlemmer i 1890'erne
Folketingsmedlemmer i 1900'erne
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Kommunalbestyrelsesmedlemmer fra Venstre
Landmænd fra Danmark
Personer i Kraks Blå Bog (afdøde)
Kreditforeningsdirektører fra Danmark
Landstingsmedlemmer fra Venstre
Angelsaksiske Amerika

Angelsaksiske Amerika er en betegnelse, der bruges til at beskrive den nordlige del af det amerikanske kontinent, hvor det engelsk sprog og kultur er dominant. Landene, som er under denne betegnelse, er: Canada, Belize (tidligere Britisk Hounduras), Bermuda og USA, men også mange øer i det Caribiske hav, og Guyana i Sydamerika, inkluderes som oftest i Angelsaksisk Amerika.

Sydamerika
Nordamerika
Orakelben

Orakelben (甲骨文 jiǎgǔwén eller 卜骨 bǔgǔ) er inskriptioner lavet på skildpaddeskjold, som blev opvarmet så de gik i stykker. Efter at skjoldet var gået i stykker blev det brugt til at forudsige fremtid, da man mente at himmelen styrede udfaldet af denne process.

Nogle af de ældste fund af orakelben er over 3000 år gamle og stammer fra Shang-dynastiet, disse fund er også nogle af de vigtigste til at se udviklingen af det kinesiske skriftsprog. Da Shang-dynastiet lå omkring Den Gule Flod er de fleste af orakelben fundene gjort i dette område især ved byen Anyang.

Bronzealder i Kina

sk:Nápisy na veštebných kostiach
Spåmand

Spåmænd påstår at kunne forudsige fremtiden. Hertil benytter de mange hjælpemidler, det kan være tarotkort, håndfladen, stjernerne og mange andre ting.

Spåmænd er i visse sammenhænge forbundet med snyderi. Et eksempel på dette er er 5. Mosebog kapitel 18 vers 10, hvor der nævnes at spådomskunst (den kunst spåmænd behersker) er forbudt, men i Bibelen bliver profeter set som folk, der virkelig kan forudsige fremtiden.

Spåmænd findes i alle samfund og er også at finde i dagens Danmark. Deres evne til at forudsige fremtiden er meget omdiskuteret, nogle har fået deres fremtid spået og derefter oplevet at det passede, mens andre har oplevet det modsatte eller mener at spådommen er flertydig.

Okkultisme
Spådom
London Luton Airport

London Luton Airport (IATA-lufthavnskode: LTN, ICAO-lufthavnskode: EGGW) er en international lufthavn beliggende i udkanten af byen Luton i Bedfordshire, England, ca. 50 km. nordvest for London. Det er den fjerdestørste lufthavn i London-området efter Heathrow, Gatwick og Stansted og er en af Londons fem internationale lufthavne sammen med London City Airport.

I 2005 steg Lutons samlede passagerantal med 21,5% til 9,13 mio., hvilket gør den til den sjette travleste lufthavn i Storbritannien og den hurtigst voksende større lufthavn i Storbritannien. I 2006 faldt væksten imidlertid en del, idet passagerantallet dette år var på 9,41 mio. 

Luton er særligt hub for en række lavpris- og charterselskab – p.t. drejer det sig som easyJet, Ryanair, Monarch Airlines, Thomsonfly, First Choice Airways, Thomas Cook Airlines, Wizz Air og Silverjet.

Historie 
Under 2. verdenskrig blev flypladsen, der blev åbnet 16. juli 1938 anvendt som base for jagerfly fra Royal Air Force. Efter krigen fortsatte lufthavnen på kommerciel basis, og var i 1972 landet mest indbringende lufthavn. En ny international terminal åbnedes i 1985. På det tidspunkt var Ryanair begyndt sine flyvninger til Irland. Ryanair skiftede i 1991 hovedhub til Stansted, hvilket betød at Lutons indtjening og passagerantal faldt betragteligt. I slutningen af 1990'erne begyndte Airtours, Debonair og easyJet at anvende lufthavnen, sidstnævnte endda som sin hovedhub. En stor tilbygning til terminalbygningen blev indviet i 2005, hvor passagerantallet blev det højeste nogensinde.

Ekstene henvisninger 

 London Luton Airports hjemmeside (engelsk) 
 Transport fra Luton Airport til London (dansk guide)

Lufthavne i England
Luton Airport
Luton
Faaborg Gymnasium

Faaborg Gymnasium er et gymnasium beliggende i Faaborg. Det blev oprettet af Fyns Amt i 1979, i begyndelsen huset i midlertidige skure. Byggeriet af de nuværende bygninger på Sundagervej blev påbegyndt i maj 1980 og færdiggjort juli 1981 til ibrugtagning ved skoleårets start samme år. Gymnasiets første rektor var Povl Marstal (til 1998).

Faaborg Gymnasium har fra skolens start delt bygningerne med VUC Faaborg. Gymnasiet og VUC er to selvstændige institutioner, men i tæt samarbejde.

Rektorer 
 Poul Marstal (1979-1998)
 Claus Jensen (1999-2015)
 Sophie Holm Strøm (2015-2019)
 Jesper Hasager Jensen (2019-2023)
 Morten Østerlund Krog (2023-nu)

Kendte studenter 
 1987: Gitte Lillelund Bech, folketingsmedlem (V), forsvarsminister
 1989: Jens Aage Pedersen, manuskriptforfatter til spillefilmen Polle Fiction (landsbyen Snave, hvor filmen foregår ligger i Faaborg Gymnasiums opland)
 1991: Lars Andreas Pedersen, også kendt som Lars AP, ophavsmanden til Fucking Flink. Desuden manuskriptforfatter til Polle Fiction sammen med storebror Jens.
 1995: Rasmus Dahlberg, historiker
 1997: Thorbjørn Christoffersen animator/art director og instruktør på bl.a. Terkel i knibe, Rejsen til Saturn og instruktør på bl.a. Ronal Barbaren.

Referencer

Eksterne henvisninger 
 Faaborg gymnasiums hjemmeside 
 Portræt af Povl Marstal, artikel i Fyens Stiftstidende i anledning af 25-års jubilæet

Gymnasier i Danmark
Gymnasium
Etableret i 1979
Monte Isola

Monte Isola, der også nogle gange benævnes Montisola, er en ø i søen Lago d'Iseo i Lombardiet i Italien. Øen har et areal på ca. 4,5 km² og er dermed den største ø i Sydeuropa, der er beliggende i en sø. Monte Isola er en selvstændig kommune med 1.768 indbyggere.

Øens højeste punkt er 600 m.o.h.. Der er færgeforbindelse til øen fra Iseo og Sulzano på Lago d'Iseo's østlige bred. Det er ikke muligt at få biler med til øen, og øens beboere kan også kun i særlige tilfælde få lov til at have bil på øen; men det er muligt at komme rundt på øen med en minibus.

Der er flere mindre byer på øen; hovedbyen, hvor kommunens rådhus er beliggende, hedder Siviano. Ved kysten på øens sydlige ende ligger de to små byer, Sensòle og Peschiera Maraglio, hvor der er overnatningsmuligheder. På øens nordøstlige hjørne ligger den lille by, Carzano, en meget velholdt gammel landsby. Carzano er kendt for sin fest hvert femte år, Festa Santa Croce, hvor byen bliver udsmykket med over 100.000 papirblomster. Denne tradition går tilbage til middelalderen og blev efter sigende stiftet af moren til en dreng, der blev helbredt for pest. Som tak til Gud lod hun fremstille et blomsterhav.

Monte Isola rejser sig stejlt op fra søen til toppen i 600 meters højde, hvor der ligger et kapel, Madonna della Ceriola, fra ca. 1500, hvortil mange valfarter for at takke madonnaen, hvis man er sluppet godt fra et ulykkestilfælde. Fra kapellet er der en imponerende udsigt over søen og de høje bjerge mod nord. På øens vestbred er fundet rester af en romersk villa. Ovenfor Sensòle befinder sig en borg, Rocca Martinengo, fra det 14. århundrede. Tidligere var øen kendt i Italien som en stor producent af fiskenet; men denne industri er nu ophørt. I dag arbejder størsteparten af befolkningen i byerne på fastlandet; men der foregår stadig fiskeri fra øen, og mange steder ser man fiskene blive tørret i solen.

Eksterne henvisninger 

Øer i Italien
Øer i søer
Brescia (provins)
Liège-Bastogne-Liège 2007

Liège-Bastogne-Liège 2007 fandt sted den 29. april. Løbet køres i den belgiske region Vallonien.

Liège-Bastogne-Liège, 262 km 

29-04-2007

Bjergkonkurrencen 

I tillæg til hovedkonkurrencen, er der 12 stigninger i løbet som tilsammen udgør en bjergkonkurrence. Første, anden og tredjemanden over hver stigning får 4, 2, og 1 point. Rytterne skal fuldføre løbet for at regnes med i konkurrencen. Hvis der er to eller flere ryttere der har de samme point, bliver rytteren med bedst resultat i hovedkonkurrencen, vinderen af konkurrencen.

Eksterne henvisninger 

Hjemmeside

UCI ProTour 2007
2007
Vanessa Hudgens

Vanessa Anne Hudgens (født 14. december 1988) er en amerikansk sanger og skuespiller.

Hun er bl.a. kendt for sin optræden i Disneys tv-film High School Musical og som Corrie i Zack og Codys Søde Hotelliv.

Hun udgav i 2006 albummet V.

I 2007 fik Vanessa Anne Hudgens internationalt opmærksomhed, da nogle nøgenbilleder af den unge skuespiller slap ud på nettet. Hun undskyldte sagen og forklarede, at billederne var taget til privat brug. Men i august 2009 slap endnu et antal nøgenbilleder ud på nettet, hvilket fik mange til at spørge, om det var et planlagt publicity-nummer.

Biografi

Tidlige liv 
Vanessa blev født i Salinas, Californien, USA. Hun har kun en lillesøster, Stella Hudgens, som også er skuespiller og model. Vanessa blev undervist privat efter hun var færdig med syvende klasse hos Orange County High School of Arts. Hendes forældre er Greg Hudgens og Gina Guangco. Vanessa er fra hendes fars side irsk og amerikansk. Og hun er fra sin mors side spanier, filippiner og kinesisk.

Som 8-årig begyndte Vanessa Hudgens at være med i musicals som en sanger og var med i en række af teaterstykker. Vanessa gik til prøve om at være med i en reklamefilm, som hun fik, og derfor blev hun nødt til at flytte til L.A., USA med sin familie, som hun stadig har et tæt forhold til.

Filmografi

Diskografi 
 2006 : V
 2006-2007 : High School Musical: The Concert
 2007 : High School Musical: The Concert- Extreme Access Pass
 2008 : Identified

Noter

Eksterne links 

 
 
 Det oprindelige, ubearbejdede fotosæt fra september 2007 
 De nye fotos fra august 2009 

Filmskuespillere fra USA
Skuespillere fra Californien
High School Musical
Personer fra Californien
Isola Boschina

Isola Boschina er en ø i Italiens længste flod, Po. Isola Boschina ligger i Lombardiet tæt ved byen Ostiglia. Den har et areal på 0,38 km². Der ligger en forladt ejendom fra 1800-tallet på øen; men i dag er den ubeboet. Der er ikke nogen forbindelse til øen; men i tørre perioder er det muligt at gå til øen fra Po's nordlige bred.

Øen har siden 1985 været naturreservat. Det meste af øen er dækket af skov, bl.a. ahorn, poppel og elm, og navnet Isola Boschina betyder også Skovøen. Øen har trods sin beskedne størrelse et rigt dyreliv, bl.a. adskillige arter af krybdyr og padder. Af pattedyr er der bl.a. pindsvin, hare, ræv, brud og mår, og af fugle ses bl.a. sort stork, fiskehejre, silkehejre og lærkefalk. Derudover besøges øen af utallige småfugle, der raster her i træktiden.

Øer i Italien
American Dreams

American Dreams var en amerikansk tv-serie, der oprindeligt kørte fra 2002 til 2005. Serien foregik i Philadelphia i 1960'erne, med start i 1963, og handlede om teenageren Meg Pryor, hendes famile og venner, og livet i 1960'erne. American Dreams blev aflyst af netværket NBC i 2005 på grund af for lave seertal.

Eksterne henvisninger
 

Amerikanske tv-serier fra 2000'erne
Ungdomsserier fra USA
Tv-programmer fra NBC
Debra Messing

Debra Lynn Messing (født 15. august 1968 i Brooklyn, New York City, New York, USA) er en jødisk amerikansk skuespiller, bl.a. kendt fra tv-serien Will & Grace.

Filmography 

 

Skuespillere fra USA
Personer fra New York
John Sundstrøm

John Sundstrøm (født 22. juli 1943) er en dansk journalist.

John Sundstrøm er uddannet på Dagbladet Information. Han arbejdede derefter på Politiken og magasinet NB, inden han i 1973 kom til DR, hvor han først blev vært på Radioavisen og senere nyhedsoplæser på TV-Avisen. Ved etableringen af TV 2/Danmark i 1988 blev han vært på TV 2 Nyhederne, og han var under Golfkrigen i 1991 udsendt for stationen. Senere blev han TV 2's korrespondent i London. Han stoppede på stationen i 1996 og flyttede til Bornholm, hvor han blev journalist på TV 2/Bornholm.

Siden 1999 har han været tilknyttet TV Syd, først som vært på Set & Sket, som stationen producerede for TV 2/Danmark, senere som studievært. De senere par år har han været videojournalist på stationen. Derudover er han tilknyttet den lokale tv-station TV Kolding.

I dag bor John Sundstrøm i Kolding.

Eksterne henvisninger 
 Portræt af John Sundstrøm 
 

Journalister fra Danmark
Studieværter fra Danmark
Ansatte i DR
Ansatte ved TV 2
Journalister ved Dagbladet Information
Katie Cassidy

Katherine Evelyn Cassidy (født 25. november 1986 i Los Angeles, Californien, USA) er en amerikansk skuespillerinde. Hun er datter af 1970'er-popmusikeren David Cassidy.
Hun har været kærester med Jesse McCartney.

Eksterne henvisninger 

 

Skuespillere fra Californien
Personer fra Los Angeles
Dolmer

Dolmere er en madret, der består af kødfars indpakket i vinblade.

Dolmere stammer fra Mellemøsten op til Kaukasus, hvor farsen typisk blandes med stykker af paprika og ris og rulles i vinblade (vinbladsdolmere). Andre grøntsager kan også fyldes: tomater og kartofler, løg, squash og auberginer. 

I Skandinavien findes en variant med kålblade kaldet kåldolmer (i Danmark også hvidkålsroulette eller -roulade).
De er særligt kendt i Sverige og menes at være bragt til landet af kong Karl XII, der opholdt sig i Det Osmanniske Rige, efter han tabte Slaget ved Poltava mod Rusland. Her blev han gode venner med sultan Ahmed III.

Ifølge kogebog fra 1951 (Husholdning på landet) er der den forskel på dolmer og roulette, at dolmere kun er kogt, mens rouletter både er kogt og stegt.
Rumænske kåldolmere eller fyldt kål (kålruller med kødfars) hedder sarmale og betragtes som en rumænsk nationalret.

Eksterne henvisninger

Referencer 

Kødretter
Grøntsagsretter